དྲིལ་བུ་པའི་ལུགས་ཀྱི་འཁོར་ལོ་སྡོམ་པ་ལྷ་ལྔའི་
རྡུལ་ཚོན་གྱི་དཀྱིལ་འཁོར་བྲི་སྒྲུབ་སོགས་
བྱ་ཚུལ་ལྷན་ཅིག་སྐྱེས་པའི་སྣང་བ་
ལྔ་ལྡན་བཞུགས་
སོ། །
༄༅། །ན་མོ་གུ་རུ་ཤྲཱི་ཧེ་རུ་ཀཱ་ཡ།
ལྷན་སྐྱེས་བདེ་ཆེན་བདག་ཉིད་ཧེ་རུ་ཀཿ །
ཤེས་རབ་ཕག་མོར་རོལ་མཛད་འཁོར་ལོའི་མགོན། །
དྲན་པ་ཙམ་གྱིས་མཆོག་ཐུན་དངོས་གྲུབ་ཀུན། །
སྩོལ་མཛད་ཁྱོད་ཞབས་དུས་ཀུན་སྤྱི་བོས་མཆོད། །
འདིར་བཅོམ་ལྡན་འདས་དཔལ་འཁོར་ལོ་སྡོམ་པ་གྲུབ་ཆེན་དྲིལ་བུ་པའི་ལུགས་ཀྱི་ལྷ་ལྔའི་རྡུལ་ཚོན་་་་་
གྱི་དཀྱིལ་འཁོར་བྲི་སྒྲུབ་སོགས་བྱ་བའི་ཆོ་ག་ལ་གསུམ། སའི་ཆོ་ག སྟ་གོན་གྱི་ཆོ་ག དངོས་གཞིའི་ཆོ་གའོ། །
དང་པོ་ལ་ལྔ། ས་བརྟག་པ། ས་བསླང་བ། ས་སྦྱངས་པ། ས་བཟུང་བ། བསྲུང་ཞིང་བྱིན་གྱིས་བརླབས་པའོ། །
དང་པོ་ནི། གཙུག་ལག་ཁང་དང་གྲོང་གི་ཕྱི་རོལ་ཏུ་དཀྱིལ་འཁོར་གྱི་ཁང་བ་གསར་དུ་བྱེད་ན་ཕྱོགས་ཀྱི་སྒོ་
ནས་བརྟག་པ་དང་། ས་དང་ཆུའི་སྒོ་ནས་བརྟག་པ་དང༌། ཁ་དོག་གི་སྒོ་ནས་བརྟག་པ་སོགས་ཏེ། གནས་
ཁང་གི་ནང་དུ་བྱེད་ན་བརྟག་པ་དེ་དག་མི་དགོས་སོ། །གཉིས་པ་ས་བསླང་བ་ལ། མངོན་པ་ལས་བསླང་བ་
དང་། མི་མངོན་པ་ལས་བསླང་བའོ། །དང་པོ་ནི། དཀྱིལ་འཁོར་གྱི་ཁང་བ་ལ་སོགས་པ་གསར་དུ་བྱེད་པ་
ཡིན་ན། བརྟགས་པས་རུང་བར་ཤེས་པའི་ས་དེ་ཉིད་བདག་པོ་གཞན་ཇི་ལྟ་བུ་ཞིག་དབང་བ་དེ་ལ་གནང་བ་
ཞུ་བའོ། །གཉིས་པ་ལ། སའི་ལྷ་མོ་ལ་གནང་བ་གསོལ་བ། ས་ཆོག་དང་སྟ་གོན་གཉིས་ཀ་ལ་ཡོད་པ་དང་། ས་
ཆོག་ཁོ་ན་ལ་ཡོད་པ་དང་། སྟ་གོན་ཁོ་ན་ལ་ཡོད་པ་དང་ཚུལ་གསུམ་གསུངས་ཀྱང་། འདིར་ཕལ་ཆེ་བས་
སྐབས་གཉིས་ཀར་མཛད་དོ། །དེས་ན་ཞིང་སྐྱོང་ལ་ས་བསླང་བ། བདེ་གཤེགས་ས་བསླང་། ས་ལྷ་ལ་ས་བསླང་
བ་གསུམ་མོ། །དང་པོ་ནི། གང་དུ་དཀྱིལ་འཁོར་བྱ་བའི་གཞི་དེར་བདག་དང་ཞིང་སྐྱོང་ལ་དབུལ་བའི་ཉེར་
སྤྱོད་ཆུ་གཉིས་སྔོན་དུ་འགྲོ་བ་ཚར་གཉིས་ཀ་གཡོན་ནས་མགོ་བརྩམས་ཏེ་བཀོད་པའི་མཐར་གཏོར་མ་
89

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བཤམ། ནང་མཆོད་རྡོར་དྲིལ་སོགས་ཀྱང་བཀོད་ནས། སངས་རྒྱས་ཆོས་དང་དགེ་འདུན་ལ། །
ཞེས་པ་ནས། གོ་འཕང་མཆོག་ལ་འགོད་པར་བགྱི། །ཞེས་པའི་བར་གྱིས་སྐྱབས་འགྲོ་སེམས་
བསྐྱེད་བྱ། ཤྲཱི་ཧེ་རུ་ཀཧེ་ནི་ཀུན་གྱི་འབྱུང་གནས་སུ་གྱུར་པའི་སེམས་ཏེ། ཞེས་པ་ནས།
ལྟེ་བའི་སྔགས་ཕྲེང་ལ་ཐིམ་པར་གྱུར་པའི་བར་མངོན་རྟོགས་ལྟར་བྱ། དེའི་སྤྱི་
བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ། ཕོ༑ ཞེས་པ་ཕྱག་རྒྱ་དང་བཅས་པས། ཐུགས་
ཀའི་ཧཱུཾ་ལས་འོད་འཕྲོས། བསྒོམས་པ་དང་འདྲ་བའི་ཡེ་ཤེས་པ་དབང་གི་ལྷ་དང་
བཅས་པ་སྤྱན་དྲངས། ཛཿཧཱུཾ་བཾ་ཧོཿ ཡེ་ཤེས་པ་དང་གཉིས་སུ་མེད་པར་གྱུར། དེ་
བཞིན་གཤེགས་པ་ཐམས་ཅད་ཀྱིས་མངོན་པར་དབང་བསྐུར་དུ་གསོལ།
གསོལ་བ་བཏབ་པས་ཡུམ་བཞི་ཕག་མོ་དང་ལྔས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་
ཞེས་
ཏ་ས་མ་ཡ་ཤྲི་ཡེ་ཧཱུཾ། ཞེས་གསུངས་ཤིང་དབང་བསྐུར་བས་ཡབ་ལ་རྡོ་རྗེ་སེམས་
དཔའ་དང་། ཡུམ་ལ་མི་བསྐྱོད་པས་དབུ་བརྒྱན་པར་གྱུར། དེ་ནས་ནང་མཆོད་གཏོར་མ་
ལྟར་བྱིན་གྱིས་བརླབས། དེ་ནས་མཆོད་གཏོར་མངོན་རྟོགས་ནས་འབྱུང་བ་ལྟར་བསངས་སྦྱངས་བསྐྱེད་དེ་
བྱིན་གྱིས་བརླབས། ཤྲཱི་ཧེ་རུ་ཀ་ཨཧཱུྃ་པྲ་ཏཱི་ཙྪ་སྭཱཧཱ། ཞེས་པ་ནས། ཨོཾ་བཛྲ་ཤཔྟ་ཨཱཿཧཱུྃ་སྭཱཧཱ།
ཞེས་པས་མཆོད། ཨོཾ་ཧྲཱིཿཧ་ཧ་ཧུཾ་ཧཱུྃ་ཕཊ། ཨོཾ་ཨཱཿཧཱུཾ། ཨོཾ་སརྦ་བུད་དྷ་ཌཱ་ཀི་ནཱི་ཡེ་བཛྲ་
ཝརྞ་ནཱི་ཡེ་ཧུཾ་ཧཱུྃ་ཕཊ་སྭཱཧཱ། ༀ་ཨཱཿཧཱུཾ། ཞེས་ནང་མཆོད་དབུལ། ཆོས་དབྱིངས་རྣམ་དག་
དབྱིངས་ལས་མ་གཡོས་ཀྱང༌། །ཐབས་ཀྱིས་ཁྲོ་བོའི་སྐུར་སྟོན་གདུག་པ་འདུལ། །
ཆེ་བའི་ཆེ་མཆོག་ལྷ་ཡི་ལྷར་གྱུར་པ། །ཀུན་བཟང་ཧེ་རུ་ཀ་ལ་ཕྱག་འཚལ་ལོ། །ཞེས་
པས་བསྟོད་དེ། རང་གི་ཐུགས་ཀའི་ཧཱུཾ་གི་འོད་ཟེར་གྱིས་ཞིང་སྐྱོང་འཁོར་བཅས་སྤྱན་
དྲངས། ཨོཾ་ཨ་ཀཱ་རོ་སོགས་ལན་གསུམ་གྱིས་གཏོར་མ་དབུལ། ཨོཾ་ཀྵེ་ཏྲ་པཱ་ལ་ས་པ་རི་ཝཱ་ར་
ཨཧཱུྃ་པྲ་ཏཱི་ཙྪ་སྭཱཧཱ། ཞེས་སོགས་ཀྱིས་མཆོད། ཨོཾ་ཀྵེ་ཏྲ་པཱ་ལ་ས་པ་རི་ཝཱ་ར་ཨོཾ་ཨཱཿཧཱུཾ། ཞེས་
ནང་མཆོད་དབུལ། དྲིལ་བུ་དཀྲོལ་ཞིང་། གང་དག་འདིར་གནས་ལྷ་དང་ཀླུ། །གནོད་སྦྱིན་
སྲིན་པོའམ་གཞན་དག་ལ། །ས་འདི་བདག་གིས་བསླང་བར་བགྱི། །དཀྱིལ་འཁོར་
90

འཁོར་ལོ་སྡོམ་པ་ལྷ་ལྔའི་རྡུལ་ཚོན་གྱི་དཀྱིལ་འཁོར་བྲི་སྒྲུབ་སོགས་བྱ་ཚུལ་ལྷན་ཅིག་སྐྱེས་པའི་སྣང་བ་ལྔ་ལྡན་བཞུགས།
དོན་དུ་ཁྱེད་ཀྱིས་སྩོལ། །ཅེས་ལན་གསུམ་གསོལ་བ་བཏབ། ཞིང་སྐྱོང་འཁོར་བཅས་རང་
གནས་སུ་གཤེགས་པར་གྱུར། གཉིས་པ་ནི། དཀྱིལ་འཁོར་གང་དུ་བྱེད་པའི་ས་དེ་ལ་བ་བྱུང་ལྔས་
བྱུགས། དེར་མེ་ཏོག་གི་ཚོམ་བུ་ལྷ་གྲངས་དང་མཉམ་པ་དང༌། དུར་ཁྲོད་ཀྱི་སར་ཕྱོགས་སྐྱོང་ཞིང་སྐྱོང་ཀླུ་
།
ཨོ་
དང་བཅས་པའི་ཚོམ་བུ་ཚང་བར་བཀོད། མཐར་མཆོད་པ་གཏོར་མ་གཉིས་དང་བཅས་པ་བཤམ།
ཁཎྜ་རོ་ཧི་ཧུཾ་ཧཱུྃ་ཕཊ། ཅེས་ནང་མཆོད་ཀྱིས་བསངས། ཨོཾ་སྭ་བྷཱ་ཝ་སོགས་ཀྱིས་སྟོང་པར་གྱུར།
སྟོང་པའི་ངང་ལས་ཡཾ་སྔོན་པོ། ཞེས་པ་ནས། དབང་བསྐུར་རྒྱས་བཏབ་ཀྱི་བར་འོག་གི་ལྷ་སྟ་གོན་
ཇི་ལྟ་བ་བཞིན་བྱ། མཆོད་གཏོར་སྒྲུབ་ཐབས་ཇི་ལྟ་བ་བཞིན་བསང་སྦྱངས་བསྐྱེད་བྱིན་གྱིས་བརླབས། ཆུ་
གཉིས་ཉེར་སྤྱོད་རོལ་མོ་རིག་མ་དྲུག་གི་མཆོད་པ་དང་བཅས་པ་སྒྲུབ་ཐབས་ལྟར་དབུལ། ལྷ་སོ་སོའི་སྔགས་
ལ། ཨོཾ་ཨཱཿཧཱུྃ། བཏགས་ལ་ནང་མཆོད་དབུལ། རྐང་བརྒྱད་གཉིས་ཀྱིས་བསྟོད། གཏོར་མ་འདས་པ་ལ་སྒྲུབ་
ཐབས་
ས་ལྟར་དབུལ། ལག་པ་གཡས་རྡོ་རྗེ་དང་སྤོས་སྣོད་ཐོགས། གཡོན་དྲིལ་བུ་དཀྲོལ་ཞིང༌། པུས་མོ་བཙུགས་
ཏེ་ལྷ་ལ་གནང་བ་གསོལ་བ་ནི། དུས་གསུམ་འབྱུང་བའི་མགོན་པོ་རྣམས། །བདག་ལ་བརྩེ་
བར་དགོངས་སུ་གསོལ། །མགོན་པོ་རྒྱལ་བ་སྲས་མཆོད་ཅིང༌། །སློབ་མ་རྣམས་ལ་
སྨན་སླད་དུ། །དཔལ་ལྡན་རྡོ་རྗེ་ཧེ་རུ་ཀའི། །དཀྱིལ་འཁོར་དམ་པ་འབྲི་འཚལ་
བས། །དཔའ་བོ་རྣལ་འབྱོར་མ་རྣམས་ཀྱིས། །བདག་ལ་བྱིན་རླབས་མཆོག་གནང་
མཛོད། །ཅེས་ལན་གསུམ། གསོལ་བ་བཏབ་པས་རིག་པ་འཛིན་པ་ཅི་དགའ་བར་བྱོས་
ཤིག །ཅེས་གསུངས་ཏེ་གནང་བ་བྱིན་པར་གྱུར། དེ་ནས་འབར་བའི་ཕྱག་རྒྱ་དཔྲལ་བར་
བསྐོར་ནས། ཕོ༑ ཞེས་བརྗོད་དེ། འདི་མན་ཆད་དུ་ཕོ་བརྗོད་པ་ཐམས་ཅད་ལ་ཕྱག་རྒྱ་དེ་འཆའ་བ་དྲན་
།རང་གི་ཐུགས་ཀར་ཉི་གདན་ལ་གནས་པའི་ཧཱུཾ་ཡིག་ལས་འཕྲོས་པའི་
འོད་ཟེར་གྱིས་དུར་ཁྲོད་ན་གནས་པའི་ཕྱོགས་སྐྱོང་དང་ཞིང་སྐྱོང་ལ་སོགས་པ་
ཐམས་ཅད་སྤྱན་དྲངས་ཏེ་ཕྱོགས་མཚམས་བརྒྱད་དུ་འཁོད་པ་སྐད་ཅིག་གིས་་་་་་
འོད་གསལ་དུ་བཅུག་པ་ལས་བདེ་མཆོག་གི་ལྷ་ཡབ་ཡུམ་གྱི་སྐུར་བཞེངས་པའི་་་
མགྲོན་རྣམས་ཀྱི་ལྗགས་ལ་ཧཱུཾ་དཀར་པོ་ལས་བྱུང་བའི་རྡོ་རྗེ་རྩེ་གསུམ་པ་ནས་
པར་བྱའོ།
91

། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འབྲུ་ཙམ་འཁོད་པའི་རྡོ་རྗེའི་འོད་ཟེར་གྱི་སྦུ་གུས་དྲངས་ནས་གསོལ་བར་གྱུར།
ཨོཾ་ཁ་ཁ་ཞེས་པ་ནས། ཡིད་ལ་འདོད་པ་ཀུན་འགྲུབ་ཤོག །ཅེས་པའི་བར་སྒྲུབ་ཐབས་ལྟར་བྱས་
ནས། སྤྱོད་ལམ་སྔར་ལྟར་བྱས་ཏེ། ཁམས་གསུམ་གནས་པའི་ལྷ་དང་ཀླུ། །གནོད་སྦྱིན་དྲི་ཟ་
ལྷ་མ་ཡིན། །གང་དག་རྫུ་འཕྲུལ་ཆེ་ལྡན་ཞིང་། །འབྱུང་བོ་བསྟན་པ་ལ་དགའ་བ། །
བདག་ལ་དགོངས་པར་མཛད་དུ་གསོལ། །སངས་རྒྱས་རྣམས་ལ་མཆོད་པ་དང་། །
སེམས་ཅན་རྣམས་ལ་ཕན་དོན་དུ། །ས་ཕྱོགས་དགེ་གནས་འདི་ཉིད་དུ། ། །དམ་
པའི་དཀྱིལ་འཁོར་ཆེ་འབྱུང་བ། །ཇི་ལྟར་བསམ་པའི་ལས་བྱེད་པ། །ཁྱེད་ཀྱིས་
བར་ཆད་མ་བྱེད་པར། ། དགེ་བའི་གྲོགས་པོ་ཉིད་དུ་མཛོད། །དེ་ལྟར་ཁྱེད་ལ་
བདག་གིས་ནི། །དོན་རྣམས་གསོལ་གྱིས་མ་བསླུ་བར། །རྨི་ལམ་ལ་སོགས་མཚན་
མ་དང་། །ལེགས་ཉེས་ལྟས་རྣམས་བསྟན་དུ་གསོལ། །ཞེས་ལན་གསུམ་གསོལ་བ་བཏབ་པས་
གནང་བ་བྱིན་པར་གྱུར། ཨོཾ་ཡོ་ག་ཤུདྡྷ སོགས་བརྗོད། རྣམ་ལྔ་འདོད་པའི་ཕྱོགས་སུ་བསྐོར་བ་བྱས་
པའི་མཐར་འཁྱུད་པའི་ཕྱག་རྒྱ་བྱས་ཏེ། དཀྱིལ་འཁོར་བའི་ལྷ་ཐམས་ཅད་ཧཱུཾ་ཡིག་ཏུ་གྱུར་
པ་རང་གི་སྣ་བུག་གཡོན་པ་ནས་ཞུགས་ཏེ་སྙིང་གའི་ཧཱུཾ་ཡིག་ལ་ཐིམ་པར་གྱུར།
ལག་པ་གཡོན་པའི་རྒྱབ་ཕར་བསྟན་པས་སེ་གོལ་ལན་གསུམ་བྱས་ཏེ། ཨོཾ་ཨཱཿཧཱུཾ་བཛྲ་མཱུ འཇིག་རྟེན་
པ་རྣམས་རང་གནས་སུ་གཤེགས་པར་གྱུར། ཅེས་བརྗོད། གསུམ་པ་ནི། དེ་ནས་ཚོམ་བུ་སོགས་
རྙིང་བ་རྣམས་བསྡུས་ཤིང་ཚོམ་བུ་གཅིག་དཀྱིལ་འཁོར་གྱི་དབུས་སུ་བཀོད་དེ། ཆུ་གཉིས་ཉེར་སྤྱོད་དང་
བཅས་པ་བཤམས་ནས། དཀྱིལ་འཁོར་གྱི་དབུས་སུ་པཾ་ལས། ཞེས་སོགས་འོག་ས་ལྷ་ལྷག་གནས་
ཀྱི་སྐབས་ཇི་བཞིན་བྱས། དེ་ནི་བདག་གིས་བྱེད་པར་བརྩོན། །ཞེས་གསུངས་ཤིང་གནང་
བ་བྱིན་ནས་ནམ་མཁར་གནས་པར་གྱུར། ཅེས་བརྗོད་ཅིང་བསམ་པར་བྱའོ། ། །གསུམ་པ་ས
སྦྱངས་པ་ལ། ས་བརྐོས་པས་སྦྱངས་པ། རྫས་སྔགས་ཏིང་ངེ་འཛིན་གསུམ་གྱིས་སྦྱངས་པ། དེ་ཁོ་ན་ཉིད་ཀྱིས་
སྦྱངས་པའོ། །དང་པོ་ནི། འཇོར་གྱིས་ས་ནི་སློག་བྱ་ཞིང༌། །དེ་ནས་ཟུག་རྔུ་དབྱུང་བར་བྱ། །ཞེས་ས་གཞི་ལ་
ཡོད་པའི་རྡོ་དང༌། ཚེར་མ་སོགས་ཟུག་རྔུའམ་ས་སེལ་ཞེས་བྱ་བ་སའི་སྐྱོན་རྣམས་བརྐོས་ནས་སྦྱངས་པ་ཡིན་
ཞིང་། དཀྱིལ་འཁོར་གྱི་ཁང་བ་གསར་དུ་བྱེད་པ་དང་ཕྱི་རོལ་ཏུ་བྱེད་པ་མིན་པ་ལ་མི་དགོས་སོ། །གཉིས་པ་
92

འཁོར་ལོ་སྡོམ་པ་ལྷ་ལྔའི་རྡུལ་ཚོན་གྱི་དཀྱིལ་འཁོར་བྲི་སྒྲུབ་སོགས་བྱ་ཚུལ་ལྷན་ཅིག་སྐྱེས་པའི་སྣང་བ་ལྔ་ལྡན་བཞུགས།
ནི། ལས་སྔགས་བརྗོད་ཅིང་ཉུང་དཀར། ཆུ། ཐལ་བ་རྔམས་རིམ་བཞིན་གཡོན་སྐོར་གྱིས་དཀྱིལ་འཁོར་གྱི་ས་
ལ་གཏོར་ཏེ་སྦྱང་བར་བྱའོ། །དེ་ནས་ས་ལ་རྡོ་རྗེ་སྐྱིལ་ཀྲུང་བཅས་ཏེ་འདུག་སྟེ། ལག་པ་ས་གནོན་བྱས་པའི་
སོར་མོའི་རྩེ་མོ་ས་ལ་རེག་ནས། ཨོཾ་བྷུ་ཁཾ་ས་གཞི་ནམ་མཁའི་ཁམས་དང་རང་བཞིན་སྟོང་
པ་ཉིད་དུ་གྱུར། ཧཱུཾ་ལཾ་ཧཱུཾ་ས་གཞི་རྡོ་རྗེའི་རྡུལ་ཕྲ་རབ་ཀྱི་རང་བཞིན་དུ་གྱུར། ཨོཾ་
མེ་དི་ནཱི་བཛྲ་བྷ་ཝ་བཛྲ་བྷནྡྷ་ཧཱུཾ།
བརྟན་པར་བྱས། ཨོཾ་ཧ་ན་ཧ་ན་བཛྲ་ཀྲོདྷ་ཧཱུྃ་ཕཊ། རྡོ་རྗེ་ཁྲོ་བོས་བགེགས་རྣམས་
བཅོམ། ཡང་དཀྱིལ་འཁོར་གྱི་དབུས་སུ་ཚོམ་བུ་དང་མཆོད་པ་སྔར་ལྟར་བཀོད། ལག་པས་པད་ཀོར་བྱ་
ཞིང་། ནམ་མཁར་བཏེགས་པའི་སའི་ལྷ་མོ་མདུན་དུ་གནས་པར་གྱུར། མཆོད་པ་ནས།
པ་གཞི་རྡོ་རྗེའི་རང་བཞིན་དུ་བཅིངས་ཏེ་
དེ་ནི་བདག་གིས་བྱེད་པར་བརྩོན། །ཞེས་གནང་བ་བྱིན་ཏེ་དེ་ཉིད་དུ་ཐིམ་པར་
གྱུར། ཅེས་པའི་བར་འོག་ནས་འབྱུང་བ་ལྟར་བྱ། ཨོཾ་ཨཱཿཧཱུྃ་དང་ཧེ་རུ་ཀའི་ཡིག་བརྒྱ་བརྗོད་ནས་བརྟན་
པར་བྱའོ། །གསུམ་པ་ནི། སྣ་ཚོགས་པའི་ཆོས་ཐམས་ཅད་སྟོང་པ་ཉིད་དུ་རོ་གཅིག་པར་
གྱུར། ཅེས་བརྗོད་ཅིང་མོས་པ་བརྟན་པོ་བྱའོ། །བཞི་བ་ས་བཟུང་བ་ནི། དེ་ནས་དཀྱིལ་འཁོར་གང་དུ་བྱེད་
པའི་ས་དེའི་དབུས་དང་ཕྱོགས་བཞིར་རང་དང་སྒོའི་སློབ་དཔོན་བཞི་འཁོད་དེ། སྔོན་འགྲོ་གཏོར་མ་བདག་
བསྐྱེད་བཟླས་པ་དང་བཅས་པའི་མངོན་རྟོགས་རྫོགས་པར་བསྒོམས་ལ། གསོལ་གདབ་ཀྱི་སྤྱོད་ལམ་སོགས་
སྔར་ལྟར་བྱ་སྟེ། བདག་ཉིད་ཀྱི་ལྕེ་ཧཱུཾ་ལས་སྐྱེས་པའི་རྡོ་རྗེར་གྱུར། མ་ལུས་ཕྱོགས་ན་
བཞུགས་པ་ཡི། །སངས་རྒྱས་རྣམས་ནི་བདག་ལ་དགོངས། །བདག་མིང་རྡོ་རྗེ་ཆེ་
གེ་ཡིས། །རྡོ་རྗེ་ཅན་གྱི་དཀྱིལ་འཁོར་བྲི། །སངས་རྒྱས་ཀུན་དང་གཤེགས་སུ་
གསོལ། །དངོས་གྲུབ་འདིར་ནི་བསྩལ་དུ་གསོལ། །ཞེས་ལན་གསུམ་གྱིས་སྙན་མནན་ནོ། །དེ་
ནས་སྒོའི་སློབ་དཔོན་བཞིས། ཆུ་གཉིས་ཉེར་སྤྱོད་རོལ་མོ་དང་བཅས་པ་བཤམས་ནས། བསང་སྦྱངས་བསྐྱེད་
དེ་བྱིན་གྱིས་བརླབས་ནས་བཞི་ཀས་ཐུན་མོང་དུ། སྒྲུབ་ཐབས་ལྟར་དབུལ། བཞི་ཀ་འགྲེང་སྟེ། ཤར་ནས་
མཎྜལ་ཕུལ་ཏེ། བླ་མ་དང་གཙོ་བོ་ཐ་མི་དད་པར་མོས་ལ། རང་ཉིད་སྐད་ཅིག་གིས་མཁའ་འགྲོ་
མ་ནག་མོ་ཞལ་གཅིག་ཕྱག་བཞིའི་གཡས་གཉིས་གྲི་གུག་དང་ཌཱ་མ་རུ།
གཡོན་
གཉིས་ཐོད་པ་དང་ཁ་ཊཱཾ་ག་འཛིན་པས། ནམ་མཁར་གནས་པའི་མཁའ་འགྲོ་མ་
93

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དང་ལྷན་ཅིག་ཏུ་གསོལ་བ་ནི། དེ་བཞིན་གཤེགས་པ་ཀུན་ཞི་བ། །དེ་བཞིན་
གཤེགས་པ་ཀུན་གྱི་གནས། །ཆོས་ཀུན་བདག་མེད་པ་ཡི་མཆོག །དཀྱིལ་འཁོར་
དམ་པ་བཤད་དུ་གསོལ། །ཞེས་དང༌། བྱང་ནས་མཎྜལ་ཕུལ་ཏེ། རང་ཉིད་སྐད་ཅིག་གིས་ལཱ་
མ་ལྗང་ཀུ་ཞེས་སོགས་ཀྱི་མཇུག་ཏུ། སེམས་ཅན་ཀུན་གྱི་སེམས་ཆེན་པོ། །རང་བཞིན་
དག་ཅིང་དྲི་མ་མེད། །ཀུན་བཟང་ཐུགས་མཆོག་ཁ་ལོ་སྒྱུར། །དཀྱིལ་འཁོར་དམ་
པ་བཤད་དུ་གསོལ། །ཞེས་དང༌། ནུབ་ནས་མཎྜལ་ཕུལ་ཏེ། རང་ཉིད་སྐད་ཅིག་གིས་དུམ་
སྐྱེས་མ་དམར་མོ། ཞེས་སོགས་ཀྱི་མཇུག་ཏུ། ཞི་བའི་ཆོས་ནི་མཆོག་ལས་བྱུང༌། །ཡེ་ཤེས་
སྤྱོད་པ་རྣམ་སྦྱོང་མཛད། །ཀུན་ཏུ་བཟང་པོ་གསུང་གི་མཆོག །དཀྱིལ་འཁོར་དམ་
པ་བཤད་དུ་གསོལ། །ཞེས་དང༌། ལྷོ་ནས་མཎྜལ་ཕུལ་ཏེ། རང་ཉིད་སྐད་ཅིག་གིས་གཟུགས་
ཅན་མ་སེར་མོ། ཞེས་སོགས་ཀྱི་མ